
	ACTA 


	Expedient núm.: 
	Òrgan col·legiat: 

	JGL/2022/26 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	27 de juny de 2022 

	Durada 
	des de les 19.00 fins a les 20.30 hores 

	Lloc 
	saló de sessions de la casa consistorial 

	Presidida per 
	Ramon Montaner i Viladrich 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	No

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/25 de la Junta de Govern Local de la sessió duta a terme el dia 20 de juny de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


AFERS SOCIALS
	Expedient 1293/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00195 FS2022, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent al mes d'abril de 2022, un ajut de tres-cents setanta-dos euros amb setanta-cinc cèntims (372,75 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1305/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2018/00058;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de quaranta-tres euros amb cinquanta cèntims (43,50 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 645/2022. Revisió facturació aigua 3r i 4t trimestre de 2021 i 1r trimestre de 2022 – Av. Països Catalans

	Desfavorable
	Tipus de votació: unanimitat

	Vista la sol·licitud de revisió dels consums facturats de subministrament d’aigua els trimestres 3r i 4t de 2021 i 1r de 2022 d’un immoble situat a l’avinguda dels Països Catalans, ja que té consums molt elevats que creu que no s’ajusten al que ella consumeix;
Vist que la Junta de Govern Local, d’11 d’abril de 2022, va acordar canviar el comptador d’aigua i s’han revisat les lectures del comptador nou;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que no es pot atendre la seva demanda ja que el consum ha existit, el comptador funciona correctament i s’han revisat les lectures. Per això convé verificar que les instal·lacions interiors siguin correctes i no hi hagi pèrdues d’aigua.


	Expedient 1329/2022. Revisió facturació aigua 1r trimestre de 2022 - Ptda. de Santa Llúcia

	Favorable
	Tipus de votació: unanimitat

	Vista la sol·licitud de revisió de la facturació d’aigua d’una finca de la partida de Santa Llúcia (contracte 3.040.589), corresponent al 1r trimestre de 2022, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer la factura de subministrament d’aigua corresponent al 1r trimestre de 2022 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita. Recordar al sol·licitant que es recomana que es posi el comptador en un lloc accessible per al Servei Municipal d’Aigua o bé aporti ell mateix la lectura trimestral.


	Expedient 1160/2022. Taxa de recollida d’escombraries i de clavegueram de diferents immobles

	Favorable
	Tipus de votació: unanimitat

	Vista la sol·licitud d’informació sobre les taxes de recollida d’escombraries i clavegueram de diferents immobles situats al carrer de La Carrera;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que:
· Les taxes de recollida d’escombraries i clavegueram es facturen juntament amb la taxa de subministrament d’aigua trimestralment i amb els imports que marquen les ordenances fiscals aprovades per l’Ajuntament de Solsona (https://www.ajsolsona.cat/ajuntament/reglaments-ordenances-i-bans/ordenances).
· Pel que fa a les facturacions dels immobles esmentats, no es pot facilitar les dades dels titulars en compliment de la Llei de protecció de dades.


CEMENTIRI
	Expedient 1309/2022. Concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol de la part nova L del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un nínxol de la 4a fila ascendeix a 847,00 €.


CONTRACTACIÓ
	Expedient 1142/2022. Contracte menor d'obra – arranjament de diversos camins mitjançant reg asfàltic

	Favorable
	Tipus de votació: unanimitat

	El 8 de juny de 2022 la regidora delegada d'Obres, Urbanisme i Serveis municipals va emetre informe justificatiu de la necessitat de contractar l'obra de pavimentació de diversos camins mitjançant reg asfàltic. L'objecte del contracte és l’arranjament i condicionament de 1.600 m2 de camins amb doble tractament superficial a base de gravetes i emulsió tipus ECR-2. Els trams de camins per arranjar són els del camí de cal Couré - cal Parladé i el camí de cal Pateto.
Aquesta contractació es considera convenient per l'interès públic que representa i per la manca de mitjans personals i materials de què disposa l'Ajuntament, fets que motiven la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és el 45233200-1 (treballs diversos de pavimentació).
L’Ajuntament ha sol·licitat tres pressupostos a tres empreses amb capacitat d’obrar i habilitat professional per a la seva realització. Les empreses que han presentat pressupost en temps i forma són: Romà Infraestructures i Serveis, SAU, Excavaciones Esterri, SL i M. i J. Gruas, SA.
L'arquitecta dels Serveis Tècnics Municipals ha informat, el 20 de juny de 2022, que una vegada vistes les ofertes, es considera que l'oferta econòmicament més avantatjosa és la presentada per M i J Gruas, SA, per un import total de 11.110 € (sense IVA), i 13.443,10 € (IVA inclòs) . Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte té una durada inferior a 1 any i no és objecte de cap pròrroga, té un pressupost base de licitació inferior a 40.000,00 € (sense IVA), no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, per unanimitat dels assistents, acorda:
Primer. Adjudicar el contracte menor d'obres per la realització de l'obra d'arranjament de camins mitjançant reg asfàltic al contractista, M. i J. Gruas, SA, amb CIF núm. A25031576 , per un import total de 11.110,00 € (sense IVA), i 13.443,10 € (IVA inclòs).
Segon. Autoritzar i disposar la despesa d'aquesta contractació, amb càrrec a l'aplicació pressupostària 1530.21000 per a l'exercici 2022.
Tercer. Designar com a responsable de l'execució del contracte l’arquitecta dels Serveis Tècnics Municipals de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 539/2022. Contracte d'obra obert simplificat abreujat – Millora de l’accessibilitat al mercat no sedentari. Projecte de reforma i adequació de la plaça del Camp

	Favorable
	Tipus de votació: unanimitat

	L'Ajuntament de Solsona mitjançant l'Agència de Desenvolupament Local de Solsona i Cardona va redactar un projecte anomenat "Impuls al pla de millora del comerç i del mercat no sedentari a Solsona", dins el qual i en la categoria de "Transformació del punt de venda” es definia la necessitat de millorar l’accessibilitat del mercat no sedentari, amb la reforma i adequació de la plaça del Camp.
L'esmentat projecte es va presentar i va ser escollit com a adjudicatari per al finançament dins la línia d'ajudes pel recolzament de mercats, zones urbanes comercials, comerç no sedentari i canals curts de comercialització en el marc del Pla de Recuperació, Transformació i Resiliència (Fons NextGeneralionEU):
· Component del Pla de recuperació, transformació i resiliència (PRTR) al qual pertany l'activitat: Component 13 d'Impuls a la PIME.
· Mesura del Component PRTR al qual pertany l'activitat indicant, submesura: Inversió 4.2.1 de "Suport al Comerç", programa de "Mercats Sostenibles".
· Nom del projecte o subprojecte: Impuls al pla de millora de les àrees comercials i del mercat no sedentari de Solsona.
· Identificació de l'actuació: Millora de l’accessibilitat al mercat no sedentari. Projecte de reforma i adequació de la plaça del Camp.
· Codi d'actuació: A4.
· Núm. d'expedient (codi de sol·licitud): MS-010000-2021-277.
El 22 de juny de 2022 la regidora delegada d’Urbanisme, Obres i Serveis municipals i l’arquitecta dels Serveis Tècnics de l’Ajuntament de Solsona emeten informe justificatiu de la necessitat d'iniciar l'expedient de contractació d'aquesta obra.
El projecte executiu, aprovat per Junta de govern Local de 7 de juny de 2022, i publicat al BOPL núm. 116 de 16 de juny de 2022 i al diari “El Punt Avui” de la mateixa data, es redacta amb l’objecte de definir l’ordenació, les característiques i les especificacions d’execució de les obres necessàries a la plaça del Camp de Solsona per tal de millorar l’accessibilitat del mercat no sedentari. Aquest document té com objecte la reforma dels ferms i acabats de l’espai públic, i la reforma de la xarxa de clavegueram actual. L’àmbit del projecte inclou l’espai de la plaça no ocupat per parcs infantils i delimitat pel vial que l’encercla.
La categorització dins del vocabulari comú dels contractes públics (CPV-2008) és 45233223-8, treballs de re-pavimentació de calçades.
El contracte té un pressupost base de licitació de 188.215,47€ (sense IVA), i el mateix import com a valor estimat del contracte.
Les obres contingudes en el present projecte d’urbanització tindran una durada d’11 setmanes. La previsió és que l’execució s’iniciï el dia 26 de setembre de 2022 i s’acabi el 9 de desembre de 2022.
A la vista de les característiques i de l'import del contracte s'opta per l'adjudicació mitjançant procediment obert simplificat abreujat, d’acord amb el que s’estableix a l’article 51 del Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.
Examinada la documentació que l'acompanya, vist l'informe de secretaria i d'intervenció, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Aprovar l'expedient de contractació per l’obra "Millora de l’accessibilitat al mercat no sedentari. Projecte de reforma i adequació de la plaça del Camp", el que implica:
· aprovar l'informe que motiva la seva necessitat
· aprovar la justificació del procediment a seguir, que serà el procediment obert simplificat abreujat ordinari, amb diversos criteris d'adjudicació automàtics
· aprovar el Plec de prescripcions tècniques i el Plec de clàusules administratives particulars que han de regir la contractació de l'obra.
Segon. Aprovar la despesa corresponent prevista a l'aplicació pressupostària 4300.62900 (Impuls al pla de millora del comerç i del mercat no sedentari de Solsona) del pressupost per a l'any 2022.
Aquest contracte està finançat per la línia d’ajudes pel recolzament de mercats, zones urbanes comercials, comerç no sedentari i canals curts de comercialització en el marc del Pla de Recuperació, Transformació i Resiliència (Fons NextGenerationEU), i dins del projecte global “Impuls al pla de millora del comerç i del mercat no sedentari a Solsona”.
Tercer. Disposar l'obertura del procediment de licitació, condicionat a l'aprovació del projecte d'obres sotmès a informació pública pel termini d’un mes comptat des de l’endemà de la publicació del present anunci al BOPL núm. 116 de 16 de juny de 2022 i al diari “El Punt Avui” de la mateixa data; i a tal efecte publicar en el perfil de contractant l'anunci de licitació, el plec de clàusules administratives particulars i el de prescripcions tècniques i aquella altra documentació que fos necessària per tal que els licitadors presentin les seves proposicions en el termini de 10 dies hàbils a comptar des del dia següent al de la seva publicació.


CULTURA
	Expedient 1311/2022. Associació de Veïns del Barri de Sant Ramon – festa del barri, dia 31 d'agost de 2022

	Favorable
	Tipus de votació: unanimitat

	Vista la sol·licitud de l’Associació de Veïns del Barri de Sant Ramon, amb NIF núm. G25765850, en què demana poder utilitzar el material i els serveis que a continuació es detallen el dia 31 d’agost, per dur a terme la festa del barri:
· poder utilitzar cinc taulers amb els corresponents cavallets, una tarima, 150 cadires i graelles
· una connexió al subministrament elèctric al costat de l’escenari
· la col·laboració de la policia local per poder tallar el carrer durant la festa
· la Sala Polivalent, en cas de pluja;
Vist l'informe 327/2022 emès per la Policia Local i a proposta de l'alcaldessa i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer de Llobera, 31, baixos, per sol·licitar els contenidors per al reciclatge de les deixalles.


	Expedient 1312/2022. Associació Radioaficionats del Solsonès – bústia Casal de Cultura i Joventut

	Favorable
	Tipus de votació: unanimitat

	Vista la sol·licitud presentada i subscrita per Narcís Castells i Carol, amb DNI núm. ***2727**, representant de l’Associació Radioaficionats del Solsonès, en què demana poder mantenir la bústia número de 10 del Casal de Cultura i Joventut per a poder rebre la documentació corresponent de l’entitat Radioaficionats del Solsonès;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 1320/2022. Càritas Arxiprestal Solsona - Morunys – Fira del Voluntariat

	Favorable
	Tipus de votació: unanimitat

	Vista la sol·licitud presentada i subscrita per Mireia Casado i Novas, amb DNI núm. ***9578**, treballadora social de Càritas Arxiprestal Solsona - Morunys, en què demana poder utilitzar un expositor de reixa el dia 2 de juliol, a l'estand que l'entitat muntarà a la plaça Major amb motiu de la Fira del Voluntariat;
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


EDUCACIÓ
	Expedient 1313/2022. Casal d’Estiu d’El Sis, del 4 al 29 de juliol de 2022

	Favorable
	Tipus de votació: unanimitat

	Vista la sol·licitud presentada i subscrita per Aina Martínez i Farell, amb DNI núm. ***8968**, en què demana poder utilitzar el pati, el gimnàs i uns lavabos de l’Escola Setelsis del 4 al 29 de juliol, de les 10.00 a les 12.30 hores, de dilluns a divendres, amb motiu del Casal d’Estiu d’El Sis;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


GOVERNACIÓ
	Expedient 1330/2022. Actuació musical en directe, dia 23 de juny de 2022

	Favorable
	Tipus de votació: unanimitat

	Vista la sol·licitud d’autorització per oferir un concert d'havaneres a la terrassa del bar situat a la plaça de Sant Roc el dia 23 de juny, amb motiu de la revetlla de Sant Joan, de les 22.15 a les 24.00 hores; també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita i comunicar al sol·licitant que l'autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 23 de juny, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 1381/2022. Casal Popular La Fura – ocupació espai públic, instal·lació d'una food truck

	Favorable
	Tipus de votació: unanimitat

	Vista la sol·licitud presentada i subscrita per Anna Pujol i Navarro, amb DNI núm. ***4672**, en que demana autorització per posar una food truck a la part superior de la plaça de Sant Pere el dia 2 de juliol, durant tot el dia, amb motiu del dia de l'alliberament LGTBIQ+;
A proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita previ pagament de la taxa corresponent. La taxa per a la instal·lació de parades, barraques, casetes de venda, espectacles, atraccions o jocs situats en terrenys d'ús públic local com indústries del carrer i ambulats i rodatge cinematogràfic ascendeix a 14,40 €.


	Expedient 1300/2022. Casal Popular La Fura – actuacions musicals en directe, juliol 2022

	Favorable
	Tipus de votació: unanimitat

	Vista la sol·licitud presentada i subscrita per Marc Barrera i Colilles, amb DNI núm. ***5176**, en què exposa que des del Casal popular La Fura es vol organitzar un cicle de concerts els dies 7 i 14 de juliol, de les 17.00 a les 22.00 hores, i el dia 22 de juliol, de les 19.00 a les 02.00 hores, i demana autorització per dur a terme aquest concerts, que es talli la circulació de vehicles a la part de dalt de la plaça de Sant Pere i poder disposar d'una connexió al subministrament elèctric;
Atesa la reunió mantinguda amb els representants de l'entitat organitzadora de l'activitat, en què es va concretar que la durada màxima dels concerts seria de dues hores;
A proposta de la regidora delegada de l'alcaldessa i de la regidora de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita i comunicar al sol·licitant que les autoritzacions de les actuacions musicals queden condicionades al fet que l'horari màxim de finalització dels concerts serà a les 22.30 hores els dies 7 i 14 de juliol i a les 01.00 hores el dia 22 de juliol, que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia dels concerts, i del compliment estricte dels horaris fixats i de les possibles incidències que es puguin produir. En cas que hi hagi queixes veïnals per l’incompliment d'aquestes mesures no s'autoritzarà la realització de nous concerts.


	Expedient 1321/2022. Setmana Europea de la Mobilitat (SEM) – setembre 2022

	Favorable
	Tipus de votació: unanimitat

	L’alcaldessa dona compte de l’escrit enviat des de la Direcció General de Transports i Mobilitat en què s’informa de la celebració de la Setmana Europea de la Mobilitat el proper mes de setembre i convida els ajuntaments a adherir-s’hi.
A proposta dels regidors delegats de Governació i de Medi Ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda adherir-se a la Setmana Europea de la Mobilitat (SEM).


	Expedient 1318/2022. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1314/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1319/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 738/2022. Bonificació 50% IBI – instal·lació d'un sistema de captació d'energia solar fotovoltaica d’autoconsum en una instal·lació en sòl urbà residencial, c/ del General Tristany

	Favorable
	Tipus de votació: unanimitat

	Vista la sol·licitud de la bonificació corresponent de l'Impost sobre Béns Immobles (IBI), per a l’obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà residencial situada al carrer del General Tristany (exp. Mn2022/111), llicència concedida per acord de la Junta de Govern Local el dia 7 de juny de 2022;
Vist que s'ha aportat la documentació justificativa de final d'obra (registre d'entrada 2022-E-RE-812, de 15 de juny);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00 €) per any, fins un màxim de 3 anys, a la instal·lació en sòl urbà residencial situada al carrer del general Tristany (ref. cadastral 7200815CG7570S0001OW).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


MEDI AMBIENT
	Expedient 1324/2022. Direcció General d’Agricultura i Ramaderia – Llibre blanc sobre el control de plagues en espais verds

	Favorable
	Tipus de votació: unanimitat

	El regidor delegat de Medi Ambient dona compte de l’escrit tramès per la Direcció General d’Agricultura en què s’informa de la segona edició del Llibre blanc sobre el control de plagues en espais verds.


PERSONAL
	Expedient 1286/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per assistir al curs "Formació en projectes comunitaris del concepte a la praxis a càrrec de Laia Serra i Ferran Badal", organitzat per l’Escola Municipal de Música de la Seu d’Urgell, que s’impartirà en modalitat presencial el dia 29 de juny, de les 10.00 a les 14.00 hores i el dia 30 de juny, de les 9.00 a les 13.00 hores i de les 15.00 a les 19.00 hores, amb un total de 12 hores;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les 12 hores de formació i compensar-les la setmana del 18 al 22 de juliol de 2022. Es registrarà al sistema de control horari una incidència de formació una vegada s’hagi fet arribar el certificat corresponent.


SUBVENCIONS
	Expedient 1274/2022. Subvenció – Projecte Treball als Barris

	Favorable
	Tipus de votació: unanimitat

	Atès que en el DOGC núm. 8694, de 22 de juny de 2022, s’ha publicat la Resolució EMT/1908/2022, de 15 de juny, per la qual s'obre la convocatòria per a l'any 2022 per a la concessió de subvencions destinades al Programa de suport als territoris amb majors necessitats de reequilibri territorial i social: Projecte Treball als Barris (SOC-Projecte Treball als Barris) (ref. BDNS 634314);

Atès que el Projecte de Treball als Barris té com a finalitat contribuir a l'equilibri territorial i social del territori català, posant a disposició de les entitats beneficiàries d'aquest programa, un conjunt d'accions en l'àmbit de l'ocupació i del desenvolupament local que els permeti desenvolupar un entorn socioeconòmic que millori la qualitat de vida de les persones que resideixen en aquells barris i àrees urbanes que, per les seves característiques, requereixen una atenció especial de l'Administració per tal de millorar-les des del punt de vista ocupacional, social i econòmic;
Atès que la Carta de serveis del Projecte Treball als Barris posa cada any a disposició de les entitats beneficiàries d'aquest programa un conjunt de 5 programes en l'àmbit de l'ocupació i del desenvolupament local que deixen a iniciativa de cada municipi el disseny i la planificació sobre quines de les actuacions poden encaixar millor en el seu propi projecte;
Atès que l’Ajuntament de Solsona, té prevista per a l’exercici 2022 i 2023, l’execució del projecte d’un any de durada “Pla d’intervenció integral del nucli antic de Solsona”, en el marc del Pla d’acció per a l’impuls del desenvolupament local de Solsona i Cardona a través de la col·laboració publico-privada 2020-2030, que implementa l’Agència de Desenvolupament Local de Solsona i Cardona;
Atès que el cost total del projecte és de 196.282,10 euros i que el Servei Públic d’Ocupació de Catalunya (SOC) en subvenciona 188.146,33 €;
A proposta del regidor delegat de Desenvolupament local;
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda acollir-se als ajuts previstos a la resolució esmentada i sol·licitar una subvenció per import de 188.146,33 € al Servei Públic d’Ocupació de Catalunya, per a l’execució del projecte esmentat, d’octubre de 2022 a octubre de 2023.
Programa A: Dispositius de suport a la inserció laboral de col·lectius amb dificultats especials. Despeses derivades del Servei Connectem. Inclosa la contractació a jornada sencera durant 12 mesos, de la tècnica d’ocupació del Servei.
Pressupost total: 49.821,21 €
Subvenció: 49.821,21 €
Programa B: Programes de capacitació. Curs Manteniment i rehabilitació d’edificis, espais públics i zones verdes (100 h).
Pressupost total: 9.960,00 €
Subvenció: 9.960,00 €
Programa D: Programes d’experienciació laboral. “Projecte de millora de l’espai urbà del nucli antic de Solsona i rehabilitació de l’edifici del Vinyet”. Despeses derivades de la contractació, durant 6 mesos i a jornada completa, d’un oficial i 6 peons de la construcció, participants en el programa B.
Pressupost total: 95.822,08 €
Subvenció: 95.822,08 €
Programa E: Programes de desenvolupament local, per a la contractació, a jornada sencera durant 12 mesos, del tècnic de dinamització del nucli antic de Solsona.
Pressupost total: 40.678,81 €
Subvenció: 32.543,04 €
Aportació fons propi: 8.135,77 €.


	Expedient 1316/2022. Subvenció – Programa d'agents d'ocupació i desenvolupament local (SOC - AODL)

	Favorable
	Tipus de votació: unanimitat

	Atès que el Servei Públic d’Ocupació de Catalunya ha dissenyat diversos programes per tal d’afavorir el desenvolupament local del territori;
Atès que en data 25 de setembre de 2020 es va publicar al DOGC, l’Ordre TSF/158/2020, de 21 de setembre, de modificació de l’Ordre TSF/123/2018, de 24 de juliol, per la qual s’aproven les bases reguladores per a la concessió de subvencions destinades als programes de suport al desenvolupament local;
Atès que al DOGC núm. 8688 de 13 de juny de 2022 es va publicar la Resolució EMT/1794/2022, de 3 de juny, per la qual s’obria convocatòria per a l'any 2022 per a la concessió de subvencions destinades a la contractació de nous agents d'ocupació i desenvolupament local (SOC - Agents d'ocupació i desenvolupament local - AODL) (ref. BDNS 631957);
Atès que l’Ajuntament de Solsona va signar el “Pacte de Territori per al Desenvolupament Local de Solsona i Cardona” amb l’Ajuntament de Cardona, l’Associació d’empresaris de Cardona i l’Associació d’empresaris pel Solsonès amb la finalitat de tenir més impacte i millors resultats en l’àmbit del desenvolupament local;
Atès que el pacte de territori va signar el 2019 “l’Acord de col·laboració tècnica del Pacte de Territori i el Consell Comarcal del Solsonès en matèria de desenvolupament local” amb la finalitat de coordinar els esforços en desenvolupament local;
Atès que l’Ajuntament de Solsona té com a prioritat executar el nou pla d’acció de l’Agència de Desenvolupament Local de Solsona i Cardona anomenat “Pla d’Acció pel Desenvolupament Local de Solsona, Cardona i el Solsonès” amb vigència 2019-2030,  aprovat el dia 30 d’octubre de 2019, es vol acollir a aquesta convocatòria d’ajuts per a la contractació d’un agent d’ocupació i desenvolupament local (AODL) per desenvolupar projectes de l’esmentat pla;
Atès que els costos salarials totals anuals derivats de la contractació laboral de l'agent d'ocupació i desenvolupament local, inclosa la cotització empresarial a la Seguretat Social són despeses subvencionables;
Atès que les despeses corresponents a dietes i desplaçaments, sempre que quedin reflectides a les nòmines, són subvencionables;
Atès que la quantia de la subvenció a atorgar per al Programa d’Agents d’Ocupació i Desenvolupament Local és un mòdul anual econòmic per a cada agent d’ocupació i desenvolupament local de 36.000,00 €;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Aprovar la sol·licitud al Servei Públic d’Ocupació de Catalunya per un import total de 36.000,00 € en el marc de la convocatòria efectuada per la Resolució EMT/1794/2022 de 3 de juny, per la qual s’obre la convocatòria per l’any 2022 per a la concessió de subvencions destinades a la contractació de nous agents d’ocupació i desenvolupament local (SOC - Agents d'Ocupació i Desenvolupament Local - AODL) (ref. BDNS 631957).
Segon. Aprovar el pla de treball anual 2022-2023 per al nou agent d’ocupació i desenvolupament local en l’àmbit del desenvolupament socioeconòmic al territori de Solsona, Cardona i resta de municipis del Solsonès.


	Expedient 1315/2022. Subvenció Diputació de Lleida – Prevenció de les violències masclistes i lgtbifòbiques en espais d’oci 2022

	Favorable
	Tipus de votació: unanimitat

	Al BOP núm. 105, d’1 de juny de 2022, es va publicar la convocatòria de la Diputació de Lleida per a la concessió de subvencions als ajuntaments de la demarcació de Lleida en l’àmbit de la promoció de les polítiques d’igualtat i la incorporació de la perspectiva de gènere i dels drets de no discriminació de les persones LGTBI, 2022.
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acollir-se a la convocatòria esmentada i sol·licitar un ajut per al projecte "Prevenció de les violències masclistes i lgtbifòbiques en espais d’oci 2022".


URBANISME
	Expedient 450/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2022/138
DNI del sol·licitant: ***5101**
Obres a realitzar: reforma de la cambra de bany d'un habitatge
Registre d’entrada: 2022-E-RE307, de 7 de març
Pagament de la llicència: 7 de març de 2022.


	Expedient 596/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2022/139
Obres a realitzar: reforma de la vorera d'un local comercial
Registre d’entrada: 2022-E-RE-376, de 21 de març
Pagament de la llicència: 21 de març de 2022.


	Expedient 609/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2022/140
DNI de la sol·licitant: ***7047**
Obres a realitzar: canvi de la fusteria de fusta en un habitatge
Registre d’entrada: 2022-E-RE-387, del 22 de març
Pagament de la llicència: 22 de març de 2022.


	Expedient 641/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2022/141
Obres a realitzar: reforma de la cambra de bany d'un habitatge
Registre d’entrada: 2022-E-RE-400, de 25 de març
Pagament de la llicència: 25 de març de 2022.


	Expedient 647/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019. 
Expedient: Mn2022/142
DNI de la sol·licitant: ***4449**
Obres a realitzar: instal·lació de la calefacció i treballs de pintura en un habitatge
Registre d’entrada: 2022-E-RE-720, de 23 de març
Pagament de la llicència: 23 de març de 2022.


	Expedient 733/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 201.
Expedient: Mn2022/143
DNI del sol·licitant: ***4261**
Obres a realitzar: reforma de la cuina i de la cambra de bany d’un habitatge
Registre d’entrada: 2022-E-RE-445, de 4 d’abril
Pagament de la llicència: 4 d’abril de 2022.


	Expedient 748/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Expedient: Mn2022/144
DNI de la sol·licitant: ***5735**
Obres a realitzar: rehabilitació del terrat d'un edifici
Registre d’entrada: 2022-E-RE-822, de 8 d’abril
Pagament de la llicència: 8 d’abril de 2022.


	Expedient 604/2022. Llicència urbanística – instal·lació d'un sistema de captació d'energia solar fotovoltaica d’autoconsum en una instal·lació en sòl urbà residencial, c/ de Salvador Espriu

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà residencial, situada al carrer de Salvador Espriu (referència cadastral 7298917CG7479N0002LT) (exp. Mn2022/145);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial, sotmetent-la a l’adopció de les condicions següents:
· Abans d'iniciar els treballs d'instal·lació caldrà presentar:
· certificat de solidesa acreditant que la construcció és apte per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici plurifamiliar, autorització de la comunitat de propietaris.
Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· presentar si s’escau la inscripció a indústria de la modificació de la instal·lació de baixa tensió,
· aportar document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 860/2021. Llicència urbanística – reforma de la xarxa de baixa tensió aèria, zona del c/ del Rossinyol

	Favorable
	Tipus de votació: unanimitat

	Vista la sol·licitud de llicència d’obres per reformar la xarxa de baixa tensió aèria a la zona del carrer del Rossinyol, (exp. Mn2022/146);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· L’inici de les obres serà comunicat als Serveis Tècnics Municipals amb una antelació mínima de tres dies, per tal de coordinar les obres a realitzar amb altres actuacions municipals a l’àmbit afectat.
· Abans de l'inici de l'obra cal incorporar a l'expedient el nomenament de la direcció tècnica, el Pla de gestió de residus i amuntegament de materials, l’Estudi bàsic de seguretat i salut i el nomenament del contractista.
· En tot moment cal complir la normativa relativa a la seguretat i salut en obres de construcció, molt especialment en allò referent a l’existència de serveis d’altres empreses subministradores, senyalització i protecció de l’obra. S’haurà de protegir qualsevol obstacle en voreres o calçades, tals com amuntegaments de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants. Durant la nit caldrà preveure la senyalització amb elements lumínics, de l’àmbit i elements singulars de l’obra.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants.
· Els paviments afectats seran reposats amb paviments de les mateixes característiques que els destruïts. La reposició serà, en el cas de calçada amb paviment de formigó, formigó de R. C.: 20N/mm2. En el cas de calçada amb paviment d’aglomerat asfàltic, es realitzarà segons el detall del projecte tenint en compte que la capa d’asfalt s’estendrà a banda i banda 10 cm més que l’amplada de la rasa. En el cas de voreres amb rajol hidràulic, es realitzarà una base de formigó de 15 cm R. C.: 20N/mm2 i damunt es col·locarà el panot, en el cas d’acabat en formigó vist se suprimirà la capa del rajol i es donarà l’acabat predominant en la zona afectada. El reblert de les rases amb tot-ú es compactarà mecànicament i en les condicions idònies d’humitat, de forma que s’assoleixi una compactació assimilable al 95% P. M.. Caldrà presentar als Serveis Tècnics Municipals un assaig de la compactació d’aquest reblert de les rases.
· L’empresa que executi les obres d’acord amb els condicionants de la llicència ha de tenir a disposició de la inspecció municipal els albarans de compra del formigó.
· Qualsevol incidència o alteració de les previsions inicials serà contrastada amb el Serveis Tècnics Municipals.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· Cal comunicar el final de l’obra i sol·licitar la verificació formal de la mateixa per part dels Serveis Tècnics Municipals.
2. S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

